《路傍老人》
唐代·耿湋

老人独坐倚官树，欲语潸然泪便垂。
陌上归心无产业，城边战骨有亲知。
余生尚在艰难日，长路多逢轻薄儿。
绿水青山虽似旧，如今贫后复何为。

作者简介：耿湋 [唐] （约公元七六三年前后在世），字洪源，河东（今属山西）人，唐代诗人。生卒年及生平均不详，约公元七六三年前后在世，大历十才子之一。登宝应元年进士第，官右拾遗。工诗，与钱起、卢纶、司空曙诸人齐名。湋诗不深琢削，而风格自胜。集三卷，今编诗二卷。